
В Ъ Т Р Е Ш Н И    П Р А В И Л А 
ЗА ОРГАНИЗАЦИЯ НА АДМИНИСТРАТИВНОТО ОБСЛУЖВАНЕ
 В ОБЩИНА КОЧЕРИНОВО
На основание чл. 5а, ал. 1 от Закона за администрацията и чл.1, ал.2 от Наредбата за административното обслужване.

І. ОБЩИ ПОЛОЖЕНИЯ
 Чл.1. Настоящите правила за организация на административното обслужване в Община Кочериново служат за регулиране взаимодействието на структурните звена при осъществяване на административното обслужване и последователността на извършваните от тях и в тях действия.
 	Чл.2. Административното обслужване в Община Кочериново се осъществява при спазване принципите, установени в Закона за администрацията, Административно процесуалния кодекс /АПК/,  „Наредбата за административното обслужване, посл. изм. и доп. ДВ. бр.9 от 31 Януари 2020г.”
и при спазване принципите на:
- равен достъп до административните услуги и до информация за административното обслужване;
- различни форми за достъп до административните услуги и информацията за тях;
- етично отношение;
- обратна връзка с цел координация и мониторинг за удовлетвореността на клиентите;
- комплексното административно обслужване
 	Чл.3. /1/ Административно обслужване е всяка дейност по извършване на административни услуги от структурните звена на Община Кочериново.
          /2/ “Административна услуга” е:
· издаване на индивидуални административни актове, с които се удостоверяват факти с правно значение;
· издаване на индивидуални административни актове, с които се признава или отрича съществуването на права и /или/ задължения;
·  извършване на други административни действия, които представляват законен интерес за физическо или юридическо лице;
· консултациите, представляващи законен интерес за физическо или юридическо лице относно административно-правен режим, които се дават по силата на нормативен акт или които са свързани с издаване на административен акт или с извършване на друга административна услуга;
·  експертизите, представляващи законен интерес за физическо или юридическо лице, когато нормативен акт предвижда тяхното извършване като задължения на администрацията на държавен орган или от овластена организация;

/3/ "Комплексно административно обслужване" е това обслужване, при което административната услуга се извършва без да е необходимо заявителят да предоставя информация или доказателствeни средства, за които са налице данни, събирани или създавани от извършващия административната услуга първичен администратор на данни, независимо дали тези данни се поддържат в електронна форма или на хартиен носител.
/3а - нов 26.07.2018 г./ "Исканията за комплексно административно обслужване и приложенията към тях до административния орган могат да се подават по електронен път, лицензиран пощенски оператор или по факс. При наличие на друга възможност тя се обявява на Интернет страницата на община Кочериново от секретаря на общината и се разяснява на потребителите на административни услуги от служителите в Центъра за обслужване на граждани.
     /3б – нов 25.06.2020 г. „ служителите, извършващи конкретните действия по оказване на административната услуга, са длъжни да предприемат всички действия за осигуряване по служебен път на доказателствата и доказателствените средства от други административни органи, лица, които осъществяват публични функции, и организации, които предоставят обществени услуги, които са необходими за издаване на индивидуалния административен акт или за извършване на административната услуга на заявителя “
           /4/ “Потребител на административна услуга” е всяко физическо или юридическо лице, което заявява и/или ползва административна услуга
/5/ Потребителите на административни услуги имат право да подават жалби, сигнали, предложения  и др. относно оптимизиране дейностите по административното обслужване.
ІІ. ОРГАНИЗАЦИЯ НА АДМИНИСТРАТИВНОТО ОБСЛУЖВАНЕ
Чл.4. /1/ изм. 25.06.2020 г. Административното обслужване в Община Кочериново се осъществява от Център за административно обслужване, дирекциите на Общинската администрация, старши специалист ГРАОН.
       /2/ изм. 25.06.2020 г. В Центъра за административно обслужване са работните места на служители по „ Местни данъци и такси” и деловодител. Със заповед на кмета на общината или чрез длъжностна характеристика може да бъдат възлагани задачи относно административното обслужване и на други служители или лица / стажанти, заети по програми, служители извън делегираните от държавата дейности и др./
                 /3/ Административното обслужване в Община Кочериново се осъществява с непосредственото сътрудничество между отделните структурни звена в Общината, в съответствие с настоящите правила, инструкции и др. вътрешни документи относно  организацията и дейността на администрацията, във взаимодействие с други общински и държавни организации и институции.
Чл.5  Принципите и стандартите по отношение на административното обслужване, видовете услуги и цените за тях са формулирани във вътрешните актове на общината /правила, наредби,инструкции/ и са оповестени чрез интернет страницата на Община Кочериново.
 	Чл.6. /1/ изм. 25.06.2020 г. Работното време на Центъра за административно обслужване е непрекъснато, всеки работен ден от 8.30 ч. до 17.00 ч. В посоченото звено е осигурен различен ред за ползване на почивките така, че да се осигури непрекъсваем режим за работа с потребителите на административни услуги.
            /2/ Със заповед на кмета на общината работното време на дирекциите и отделни служители от Общинската администрация  може да бъде променяно и удължавано в дадени периоди, с цел осигуряване на непрекъсваем режим на работа и създаване на удобства за потребителите относно ползването на услуги.
ІІІ. ПРЕДОСТАВЯНЕ НА ИНФОРМАЦИЯ ВЪВ ВРЪЗКА С АДМИНИСТРАТИВНОТО ОБСЛУЖВАНЕ
 	Чл.7. /1/ изм.25.06.2020 г. Служителите от Центъра за административно обслужване, секретаря на общината и директорите на дирекции осигуряват информация за реда, организацията и видовете услуги, извършвани от община Кочериново.
                 /2/ Информацията за административното обслужване следва да бъде:
- ясна, точна, достоверна, общоразбираема, систематизирана и пълна;
 - достъпна за хора с увреждания;
 - без абревиатури, съкращения и препратки.
 Чл.8  Информация за предоставяните от Община Кочериново услуги може да бъде получена от:
· /Изм. 25.06.2020 г./ Център за административно обслужване;
· съответните дирекции;
·  интернет адрес:  http://www.ob-kocherinovo.bg/
· кметове и кметски наместници на населени места
 	Чл.9. /1/ Информацията за административното обслужване се актуализира в 7 /седем/дневен срок от влизането в сила на промените в нормативните актове;
           /2/ изм. 25.06.2020 г. Наименованията на административните услуги във всички информационни материали, наредби, заявления, вътрешни правила и др., както и във всички електронни бази данни са в съответствие  тяхното наименование и код /Уникален идентификатор на административната услуга/ в ИИСДА – Административен регистър. 
          /3/  изм. 25.06.2020 г. Организацията по актуализацията и подготовката на информацията е задължение на ресорните ръководители на дирекциите. Те, кметът на общината и секретарят на общината имат право да възлагат на ресорните служители, оказващи съответната административна услуга, да подготвят необходимите формуляри, информация, образци, както и да отразяват промените и информацията в съответните регистри. 
          /4/  нова 25.06.2020 г. Кметът на общината или секретарят на общината възлагат на ресорните служители, оказващи съответната административна услуга, да подготвят необходимите образци на заявления/искания , съответстващи на нормативната уредба, когато такива не са утвърдени с акт на МС. В заявленията се отразява възможността заявителят да може да посочи предпочитания начин на получаване на издадения индивидуален адми-нистративен акт
ІV. СЛУЖЕБНО НАЧАЛО
 	Чл.10. При осъществяване на административното обслужване Общинската администрация:
 1.  осигурява служебно типовите бланки за заявяване на съответната услуга;
 2.  изгражда предпоставки и осъществява междуведомствено обслужване на клиентите, когато това не е в противовес на законодателството в Република България;
 3. гарантирайки равен достъп до административните услуги,  прилага  индивидуален подход към хората в неравностойно положение, тези с физически увреждания и неграмотни лица.
4. при оказване на услуга на лице, гражданин на чужда държава, когато то е без преводач, осигурява най-необходимата служебна информация относно ползване на услугата на лицето на английски език.
V. ОСНОВНИ ИЗИСКВАНИЯ КЪМ РЪКОВОДИТЕЛИТЕ И СЛУЖИТЕЛИТЕ ВЪВ ВРЪЗКА С АДМИНИСТРАТИВНОТО ОБСЛУЖВАНЕ
Чл.11. /1/ изм. 25.06.2020 г. За навременното и пълно обезпечаване с информация на служителите от Център за административно обслужване, директорите на дирекции или служители, на които е възложено това, подават в 3-дневен срок всички промени за актуализация на секретаря на общината. 
 	 /2/ изм. 25.06.2020 г. Служителите от Центъра за административно обслужване могат да изискват предоставяне на информация и/или документи от другите структурни звена в Община Кочериново, когато тя е необходима за извършване на справки и предоставяне на документи при административното обслужване на място. Служителите от общината подпомагат служителите от центъра с разяснения, консултации и препоръки за срочното и качествено обслужване на потребителите; 
Чл.12. /1/ изм. 25.06.2020 г.  Служителите от Центъра за административно обслужване:
- приемат документи във връзка с изпълнение на административни услуги и предават готови документи за физически и юридически лица, организации и други институции. 
-  предоставя информация за административните услуги на достъпен и разбираем език; 
-  отговаря на запитвания от общ характер и насочва въпросите по компетентност до звената в администрацията, както и към други административни органи, компетентни по съответния въпрос; 
- разяснява изискванията на които трябва да отговаря заявлението или искането за осъществяването на административната услуга по установения ред; 
- приема заявления или искания в писмена или устна форма по образец 
-  приема заявления и регистрира устни запитвания по Закона за достъп до обществена информация; 
- проверява пълнотата на документацията за всяка административна услуга 
- дава информация за хода на работата по преписката; 
- осъществява връзката с останалите звена от администрацията по повод осъществяване на административното обслужване; 
- /нов 26.07.2018 г./ Информират и разясняват на потребителите на административни услуги възможност за различни начини на плащане на дължимите такси или цени на услугите по банков и/или електронен път, с платежна карта и/или в брой, както и насърчават възможността за  картови плащания.
- /ново 25.06.2020 г./  изпълнява и функциите на посредник при заявяване, заплащане и получаване на електронни административни услуги по реда на Наредбата за общите изисквания към информационните системи, регистрите и електронните административни услуги.“
- /ново 25.06.2020 г./   приема заявления и искания, жалби и протести, сигнали и предложения;
/2/  изм. 25.06.2020 г. Кметът на общината или оправомощено съгласно негова заповед длъжностно лице, преглежда кореспонденцията, служебните преписки, заявленията и ги резолира , като ги насочва до съответните директори на дирекции или други служители в Общинската администрация. Служителите ги получават срещу подпис от  Центъра за административно обслужване. Резолираните документи се изпращат до изпълнителите, предварително размножени в необходимия брой екземпляри. Копие от материала се изпраща едновременно до всички лица, посочени в резолюцията. 
/2а - нов 26.07.2018 г./ Резолирането на документите може да се извършва върху самите тях или чрез използваната електронна Система за документооборот и управление на административните процеси.
/3/Служителите, определени с резолюция за изпълнение на административната услуга са длъжни:
1. да обработват материалите веднага след получаването им и да предадат резултата в нормативния или в посочения в резолюцията срок; 
2. след приключване на задачата да съхраняват преписките до предаването им за архивиране, съгласно ЗДАФ; 
3. да връщат незабавно в деловодството погрешно адресирани или изпратени до тях преписки след консултация с прекия ръководител; 
4. /изм. 25.06.2020 г. / при предоставяне на преписките на друг служител или друго структурно звено, да ги предоставят за допълване на регистрацията в Център за административно обслужване. 
5. да не обработват документи, които не са регистрирани, резолирани, или пък са резолирани до друг служител от същото звено, без изрично да са упълномощени от прекия ръководител или кмета на общината; 
6. да информират писмено прекия си ръководител и ползвателя на услугата  при възникнали обстоятелства или причини, налагащи удължаване на срока; 
7. При изпълнение на административната услуга служителите са длъжни да избягват всякакви обстоятелства, които могат да ги поставят в конфликт на интереси или да създадат предпоставки за корупционни практики. При възникване на такива обстоятелства те са длъжни да уведомят прекия си ръководител, а в предвидените от нормативната уредба случай и да подадат декларация по смисъла на ЗПКОНПИ.
8. при отсъствие (отпуск, болнични, командировка) да предадат работните документи на свой заместник, определен от ръководителя, който следва да продължи работата и спази установените срокове; 
9. при напускане на длъжността да предадат с протокол всички документи в учрежденския архив; 
10. да предават документите за експедиция в деловодството с :
- точен адрес (пощенски код, област, община, населено място, улица, номер, трите имена на получателя / наименование на учреждението);
- с входящия номер на преписката, на което се отговаря. 
/4/ Когато с резолюция са определени повече от един изпълнители, отговорността за изпълнението на задачата е на всички посочени в нея лица. Когато изпълнителят е един, а копия за сведение са адресирани до др. лица, то отговорността е на изпълнителя.
/5/ Всички изпълнители на задачи са длъжни да извършат служебните си задължения по обработка на преписката в срок, като изразени волеизявление да се извърши или да се откаже извършването на административна услуга, се издават и подписват от Кмета на Общината, при негово отсъствие от упълномощен Зам.Кмет. 
/6/ Изходящите и вътрешните документи се предават в деловодството за извеждане и полагане на печата на Общината подписани, правилно оформени съгласно Заповедите на Кмета на Общината и адресирани, окомплектовани с описаните като приложения материали, в толкова екземпляри, колкото са получателите, един екземпляр за архивиране и един за преписката при отговарящия за изпълнението.
VI. ВЗАИМОДЕЙСТВИЕ С ПОТРЕБИТЕЛИТЕ НА УСЛУГИ
 Чл.13./1/ Община Кочериново приема писмено и устно подадени искания за издаване на индивидуален административен акт във връзка с извършваните административни услуги.
              /2/ Пред Община Кочериново потребителите на административни услуги  могат да се представляват с писмено пълномощно с нотариална заверка на подписа и от други граждани и организации.
             /3/ Писмените искания се регистрират съгласно инструкция за информационно-деловодната дейност и работата с документи в община Кочериново.
             /4/ изм. 25.06.2020 г. Исканията, внесени устно се отразяват в протокол по образец, съгласно Приложение № 1 към настоящите правила, който се подписва от заявителя и длъжностното лице от Центъра за административно обслужване, което го е съставило, след което се регистрират по общия ред.
             /5/ Датата на започване на производството по извършване на  административната услуга е дата на постъпване на искането в Община Кочериново.
/6 - нов 26.07.2018 г./     Програмният продукт „Система за документооборот и управление на административните процеси” се използва за регистриране на кореспонденция, жалби, сигнали, заявления за административни услуги; за първоначално насочване от деловодството за резолюция към ръководителя или оправомощено от него лице; за приемане от служителите на поставените задачи; за вътрешно движение на документите и отразяването му; за отчет на тяхното изпълнение; за електронен обмен на документи между администрациите. 
 	Чл.14. /1/ изм. 25.06.2020 г. Община Кочериново  изпълнява административните услуги в нормативно  определените срокове, с възможност за осигуряване на “бързи” и “експресни” услуги. Сроковете за издаване на индивидуални административни актове и за извършване на административни услуги, както и другите въпроси, свързани с издаването на актове във връзка с административното обслужване, са определени в дял втори на АПК.
              /2/ Заплащането на дължимите такси и цени на услуги от клиентите се извършва съгласно Наредба на Общински съвет - Кочериново за определянето и администрирането на местните такси и цени на услуги. 
 	Чл. 15. /1/ Община Кочериново създава, поддържа и развива различни канали за обратна връзка с клиентите чрез :
· анкетни карти за оценка на извършена административна услуга;
· кутия за сигнали;
· пощенска кутия за сигнали срещу корупция на интернет–страницата на Общината;
· анкети на интернет-страницата на Общината;
· /ново  25.06.2020 г./ Проучвания за удовлетвореността на потребителите
       /2/ В резултат  на получената и анализирана информация от всички канали за обратна връзка се предприемат действия за подобряване на административното обслужване.
VII. АДМИНИСТРАТИВНО ОБСЛУЖВАНЕ И ИНФОРМАЦИЯ
Чл. 16  /1/ изм. 25.06.2020 г. Обслужването на физически и юридически лица по смисъла на Закона за достъп до обществена информация се извършва от служебно лице, определено със заповед на кмета на общината. То получава заявленията от Център за административно обслужване и осъществява последващи административни дейности по обработка на преписката съгласно Вътрешни правила относно достъпа до обществена информация и реда за достъп до публичните регистри, съхранявани в общинска администрация на община Кочериново.
 /2/ Изявления за медиите дава само Кмета на Общината или упълномощено от него лице.
/3/ Информация на средствата за масово осведомяване се предоставя от секретаря на общината след съгласуване с кмета на общината.
/4/ Информацията за интернет страницата на общината се предоставя от заместник-кмета на общината , секретаря на общината, тенически-сътрудник /секретар/ на кмета на общината или директорите на дирекции. Други служители от администрацията могат да предоставят информация за публикуване след съгласуване със секретаря на общината или ресорния директор на дирекция, както и при писмено разпореждане /възлагане/от страна на кмета на общината.
(5) Забранява се изнасянето на всякакъв друг вид служебна информация, лични данни или информация, засягаща ползвателите на административни услуги, извън определените в закон случай.
VІII. ОРГАНИЗАЦИЯ НА КОНТРОЛА ПО ИЗПЪЛНЕНИЕТО  
И ПО СПАЗВАНЕТО НА СРОКОВЕТЕ
             Чл.17. Контролната дейност във връзка с извършването на административни услуги обхваща проверка  за точното спазване на определените срокове, качеството на предоставяните услуги и спазване на етичните норми при обслужването.
             Чл.18. /1/ Контролът се осъществява от ръководителя, резолирал документа, на следните нива:
 Кмет;
 Заместник-кмет;
 Секретар на община;
 Директор на дирекция.
/2/ Когато в резолюцията е отбелязано изрично кой отговаря за контрола, то упоменатия служител е длъжен да следи качественото и срочно административно обслужване по съответната преписка.
             /3/ Контрол може да се осъществява и от страна на потребителите на услуги чрез справка за движението на преписката им или чрез подаване на сигнал по отношение на качеството на извършваните услуги.
             Чл.19. /1/ Сроковете за изпълнение са определени в самия документ с резолюция или произтичат от нормативен акт.
                         /2/ Срокът за извършване на административна услуга на граждани е съобразно АПК, освен ако в нормативен акт е установен друг срок
                        /3/ При възникване на обективни обстоятелства, възпрепятстващи изпълнението в срок, когато той не е нормативно установен, резолиращият може да го удължи.
ЗАКЛЮЧИТЕЛНИ РАЗПОРЕДБИ
 § 1. Ръководителите и служителите в Общинската администрация са длъжни да познават и спазват разпоредбите на настоящите Правила.
 § 2. Контролът по спазване на разпоредбите във Вътрешните правила за административно обслужване, както и актуализацията им се осъществява от Секретаря на общината. Контрол по приходната  и счетоводна дейност, свързана със заплащане на услугите, се осъществява от главен счетоводител.
 § 3. Настоящите Правила влизат в сила от датата на утвърждаване и се обявяват по реда на чл.28, ал. 2 от АПК.
§ 4. Настоящите правила се утвърждават на основание чл. 5а, ал. 1 от Закона за администрацията и чл.1, ал.2 от Наредбата за административното обслужване. 
§ 5. Основен елемент в работата на администрацията е процеса на усъвършенстване на административното обслужване и повишаване имиджа и доверието към администрацията. Това включва поетапното въвеждане на функции и задачи относно комплексното административно обслужване и относно използването на информационни системи и технологии.
 § 5А /изм. 25.06.2020 г./ Оказването на услугите се осъществява съгласно технологичните карти на процесите след тяхното изготвяне и съгласно отразения ред и последователност за конкретната услуга в Административния регистър.
§  5Б /изм. 25.06.2020 г./ Цените на Административните услуги са указани в  Наредба на Общински съвет  Кочериново за определянето и администрирането на местните такси и цени на услуги:
- Приложение към Наредбата „Наименование на административните услуги  и размер на таксите”, 
- Глава трета към Наредбата – Цени на неуредени със закон услуги, оказвани или предоставяни от общината на физически и юридически лица.
§ 6 /изм. 25.06.2020 г./Във връзка с образуването на производство по предоставяне на административни услуги от друг орган се използва Заявление по образец – Приложение № 2 към настоящите правила.
§ 7 /нов 25.06.2020 г./ Центърът за информация и услуги на гражданите променя името си на „Център за административно обслужване”. Навсякъде в бланките и логото на писма, заповеди, протоколи и други документи изразът „Информационен център” се заменя с „Център за административно обслужване”

